TARNAUTOJŲ TEISMO PIRMOSIOS KOLEGIJOS PIRMININKO NUTARTIS
2008 m. sausio 23 d.
Byla F‑123/07
Chantal De Fays
prieš
Europos Bendrijų Komisiją
„Draugiškas ginčo išsprendimas Tarnautojų teismo iniciatyva – Išbraukimas“
Dalykas: Ieškinys, pareikštas pagal EB 236 ir AE 152 straipsnius, kuriuo C. De Fays prašo panaikinti ataskaitą apie jos karjeros raidą
už 2005 metus ir priteisti iš Komisijos neturtinės žalos, kurią ji patyrė dėl pavėluoto minėtos ataskaitos parengimo ir joje
pateiktų vertinimų, neatitinkančių jos realių laimėjimų, pakartojimo, atlyginimą.
Sprendimas: Byla De Fays prieš Komisiją (F‑123/07) išbraukiama iš Tarnautojų teismo registro. Komisija padengia ieškovės patirtas pagrįstas išlaidas. Komisija padengia
savo bylinėjimosi išlaidas.
Santrauka
Pareigūnai – Ieškinys – Draugiškas ginčo išsprendimas Tarnautojų teisme – Išbraukimas iš registro
(Tarnautojų teismo procedūros reglamento 69ir 74 straipsniai)